Top 10 mest klikkede i 2024: Anmeldelser

2024 har været et banebrydende år for teknologi og innovation, og på iNPUT har vi anmeldt et væld af produkter, der spænder fra smartphones og tablets til smartwatches og robotstøvsugere. Blandt dem har nogle skilt sig ud som de mest klikkede i 2024 – produkterne, som I, kære læsere, har været mest nysgerrige efter at udforske. Her får du overblikket over årets favoritter.

Det er ingen overraskelse, at smartphones dominerer listen med flere pladser. Samsung og Apple fortsætter deres kamp om toppen, mens OnePlus bekræfter sin rolle som det prisvenlige alternativ. Innovation inden for kameraer, ydeevne og AI har været i fokus i år, og det har tydeligvis fanget jeres interesse.

Produkter som KitchenAid elkedlen og OnePlus Watch 2 Nordic Blue Edition viser, at godt design og enkel funktionalitet stadig vækker begejstring. Forbrugerne sætter pris på produkter, der både er praktiske og visuelt tiltalende.

De mest klikkede anmeldelser i 2024 afspejler både teknologiske trends og jeres interesse for produkter, der gør hverdagen smartere, sjovere og mere effektiv. Hvilke af disse produkter er dine favoritter, og hvilke ser du frem til at prøve i det kommende år?

Her er de 10 anmeldelser, der fik jer til at klikke, læse og debattere i 2024.

Samsung Galaxy S24
Med et stilfuldt og forholdsvist kompakt design, god ydeevne og mange smarte funktioner, er Galaxy S24 bestemt en topmodel værdig.

Samsung Galaxy S24 Ultra
Samsungs nye flagskib har måske nok AI funktioner, men det bliver ikke dem, du kommer til at elske mest – mere at det bare er en virkelig, virkelig god telefon.

KitchenAid Elkedel 1,7L 2024
Lækkert design og god kvalitet. Til gengæld må du kigge langt efter avancerede funktioner – og din opsparing.

OnePlus 12
OnePlus 12 er telefonen til dem, der gerne vil have den hurtigste teknologi i lommen, uden at betale en bondegård for det.

Apple iPad Pro 2024
iPad Pro har fået opgraderinger på kryds og tværs og er uden sammenligning verdens bedste tablet – men prisen er voldsom.

Dreame X40 Ultra
Dreame X40 er din bedste ven når det kommer til at holde gulvet rent – lige nu får du ikke meget bedre robotstøvsuger.

OnePlus Watch 2 Nordic Blue Edition
Vil du have et kombineret fitness- og smartwatch, der også kan bruges med skjorte, er OnePlus Watch 2 Nordic Blue Edition et godt valg.

Sonos Ace
Efter knapt to uger i selskab med Sonos Ace står det lysende klart, at de er blandt de bedste hovedtelefoner i prisklassen lige nu.

Creative Pebble X Plus
Creative har nok engang opdateret deres Pebble-serie. Vi har kigget nærmere på Pebble X Plus og tjekket om opgraderingen er pengene værd.

Apple iPhone 16 Pro Max
iPhone 16 Pro er endnu et skridt på vejen imod den perfekte telefon – men der er en stor sten i skoen denne gang.

Top 10 mest klikkede i 2024: Anmeldelser